כותרות היום בקול היהודי, בשעה 14:00.
ראש מועצת יש"ע החדש: דוד אלחייני. "התפקיד – החלת ריבונות"
הרב אלימלך פירר ביטל את אירוע ההתרמה לעמותת 'עזרה למרפא' שהיה אמור להתקיים בקרוב, זאת בעקבות המתקפה התקשורתית שגרמה למספר זמרים לבטל את הופעתם באירוע. המתקפה כנגד הרב פירר החלה בעקבות כך שבאירוע הוזמנו לשיר זמרים גברים בלבד.
בהמשך דווח, כי אירוע ההתרמה נועד לגייס כספים לכיסוי חובות של העמותה, הנמצאת בסכנת סגירה.
לפני מספר ימים התלונן נער קטין, כבן 13, כי ערבי התיישב לידו באוטובוס בנסיעה לטבריה, והטריד אותו וביצע לכאורה מעשים מגונים בנער. לאחר חקירה, אותר החשוד ונעצר – כבן 33 מהכפר ביר אל מכסור. היום הוגשה הצהרת תובע כנגדו מטעם פרקליטות מחוז צפון. במשטרה מתכננים לבקש לעצור את החשוד עד לתום ההליכים המשפטיים נגדו.
שלושה צעירים ערבים מהעיר נצרת, תקפו אתמול אישה כבת 70 שצעדה באחד מרחובות העיר נוף הגליל (נצרת עלית, לשעבר) ושדדו אותה. החשודים רכבו על קטנוע ונמלטו. בתיק היו תכשיטים וכסף מזומן. המשטרה עצרה כאמור שלושה חשודים ובמהלך היום הם יובאו לדיון בבית משפט השלום בנצרת.
כוחות משטרה ומג"ב הגיעו בלילה שבין ראשון לשני לגבעה חדשה שהוקמה סמוך לשכונת בת עין ב' והרסו במקום אוהל שהקימו נערים מהישוב. הגבעה הוקמה סמוך לחג הסוכות בחודש הקודם.
למחרת דיווחה המשטרה כי רכב משטרתי נפגע מאבנים שיודו לעברו סמוך לישוב בת עין. כמו כן, כשהשוטרים החלו במרדף אחר מיידי האבנים, נוקבו צמיגי הרכב המשטרתי.
שלושה חשודים עוכבו הבוקר לחקירה, בחשד למעורבות באונס הילדה בת ה-7 בבנימין, בגינו נעצר והואשם בעבר מחמוד קאטוסה. כזכור, קאטוסה שוחרר לאחר לחץ ציבורי ותקשורתי והאישום נגדו בוטל. שניים מהחשודים שנעצרו כעת הם פועלי בניין ערבים, שנחקרו בפרשה כבר לפני חודשיים. חשוד נוסף הוא נהג יהודי שהסיע את הפועלים הערבים.
יו"ר מועצת בקעת הירדן דוד אלחייני ברוב הקולות ונבחר לראשות מועצת יש"ע. בתנועת ריבונות מציינים כי אלחייני הוא שותף להובלת חזון החלת הריבונות. "אלחייני לא נכנע לניסיונות להבדיל בין הבקעה ליו"ש.
כוח צה"ל שפעל אתמול בכפר סמוע שבהר חברון, נאלץ לעזוב את המקום בשל התנגדות של שוטרים פלסטינים לפעילות בשטח. כך עולה מדיווח של סוכנות הידיעות TPS. לא מדובר באירוע חד-פעמי. לאחרונה התרחשו מקרים דומים בכפר אלחאדר וזעתארא.
אמש הגישה פרקליטות המדינה לבג"ץ את בקשת ראש הממשלה ושר הבטחון בנימין נתניהו, לדחות את הדיון בעתירה של תנועת רגבים נגד אי פינוי חאן אל אחמר, עד סביבות חודש אדר (מרץ, 2020). תנועת רגבים מתנגדת לדחיה. "זו עתירה השישית שהגשנו בעניין חאן אל אחמר" אמר מאיר דויטש, מנכ"ל רגבים.
יו"ר מפלגת ש"ס אריה דרעי העלה בפני ראש הממשלה בנימין נתניהו הצעה לפיה יקדמו חוק לקיום בחירות ישירות לראשות הממשלה, בין נתניהו לבני גנץ. ח"כ איילת שקד הודיעה כי היא מביעה תמיכה בהצעתו של דרעי. בליכוד אומרים כי נתניהו מנסה לקדם ממשלת אחדות ולא פתרונות אחרים.
עשרות ערבים יידו היום אבנים לעבר כלי רכב של אזרחים סמוך לישוב מעלה עמוס שבגוש עציון. אמש ערבים יידו אבנים לעבר כלי רכב סמוך לתורמוסעיה שבבנימין, לצומת המשטרה הבריטית, לכפר אל ערוב שבגוש עציון, לכפר בית סירה, למעלה שומרון ועוד. כמו כן, ערבים השליכו בקבוק תבערה לעבר הגדר של הישוב גבעון החדשה.
מזג האוויר היום בהיר ותחול עלייה קלה בטמפרטורות, שיהיו גבוהות מהרגיל בעונה.
לאחר מאות רקטות ועשרות פצועים - הפסקת אש / ישראל העבירה דלק לרצועה / בית המשפט המחוזי שחרר את זארוג / ימים ספורים להרכבת הממשלה / צמיגים נוקבו בכפר בשומרון ועוד..